​Ministerul Finanțelor Publice a elaborat proiectul celei de a doua rectificări bugetare din acest an, cu încadrarea în ținta de deficit bugetar de 2,97% din PIB.Cheltuielile au crescut mai mult decât veniturile. S-a luat în considerare o estimare a unui PIB nominal mai mare, anunțat recent de Comisia Națională de Strategie si Prognoză (CNSP), de la 945 miliarde lei, la 949,6 miliarde lei. Inițial, bugetul pe 2018 a fost fundamentat pe un produs intern brut de 907,9 miliarde lei, potrivit MFP.



Conform instituției diminuări au fost operate având în vedere gradul de execuție a cheltuielilor, în principal la proiectele finanțate din fonduri europene la:



Ministerul Transporturilor (-1,16 miliarde de lei)

Ministerul Cercetării și Inovării (-228,9 milioane de lei)

Ministerul Educației Naționale (-198 milioane de lei)

Ministerul Culturii și Identității Naționale (-176,8 milioane de lei)

Ministerul Comunicațiilor și Societății Informaționale (-166 milioane de lei)

Ministerul Fondurilor Europene (-164,9 milioane de lei)

Ministerul Finanțelor Publice (-128,5 milioane de lei)

Ministerul Apelor și Pădurilor (-95,9 milioane de lei)

Ministerul pentru Mediul de Afaceri, Comerț și Antreprenoriat (-71,6 milioane de lei)

Ministerul Agriculturii și Dezvoltării Rurale (-49 milioane de lei).

Proiectul de rectificare bugetară are în vedere, spune MFP, majorarea per sold a veniturilor bugetului general consolidat cu 228,9 milioane de lei, iar cheltuielile se majorează, per sold, cu suma de 365,6 milioane de lei.







Ministerului Finanțelor Publice - Acțiuni Generale: +2,69 miliarde de lei din care: 1 miliard de lei dobânzi, 671,6 milioane de lei pentru contribuția României la bugetul U.E și 700 milioane de lei la Fondul de rezervă bugetară la dispoziția Guvernului;

Ministerului Muncii și Justiției Sociale: +787 milioane de lei, în principal pentru alocații de stat pentru copii și drepturi pentru persoane cu handicap;

Ministerului Sănătății: +211,5 milioane de lei, în principal pentru asigurarea drepturilor salariale suportate de la bugetul de stat în cazul centrelor de permanență, a unităților și compartimentelor de primiri urgențe;

Ministerului Justiției: +138,5 milioane de lei per sold, din care 100 milioane de lei pentru cheltuieli de personal;

Ministerului Dezvoltării Regionale și Administrației Publice: + 85,2 milioane de lei per sold. S-au asigurat sume pentru derularea programelor/proiectelor cu finanțare externă nerambursabilă aferente cadrului financiar 2014-2020 (Programul Operațional Regional) + 98,42 milioane de lei;

Ministerului Afacerilor Interne: +70,6 milioane de lei per sold. S-au identificat economii la cheltuielile de personal și au fost asigurate 116 milioane de lei pentru plata pensiilor militare de stat;

Bugetului Fondului național unic de asigurări sociale de sănătate se majorează la cheltuieli cu suma de 600 milioane de lei pentru asigurarea sumelor necesare decontării serviciilor medicale, a medicamentelor cu și fără contribuție personală și a medicamentelor utilizate în programele naționale cu scop curativ;

Bugetului Asigurărilor Sociale de Stat: se majorează la cheltuieli cu suma de 45,4 milioane de lei;

Bugetului Asigurărilor pentru Șomaj: se majorează la cheltuieli cu suma de 82,6 milioane de lei

S-au asigurat fonduri suplimentare: